**KÜLGAZDASÁGI ÉRTEKEZLET**

2015. június 22-26. között kerül megrendezésre a külgazdasági attasé hálózat éves értekezlete a Külgazdasági és Külügyminisztérium szervezésében.

Az egész hetet felölelő szakmai program keretein belül első alkalommal nyílik lehetőség a magyar cégek képviselőinek részvételére az értekezleten, ahol egyrészt a külpiacokkal kapcsolatos tájékoztatókat hallgathatnak meg a világ 74 országában dolgozó külgazdasági attasék előadásában, továbbá 10 perces one-to-one találkozók keretében vehetik fel a kapcsolatot az érdeklődő üzletemberek a külgazdasági diplomatákkal.

A nyílt nap célja, hogy a kis- és középvállalkozási szektor külpiacra lépéséhez segítséget nyújtson, továbbá külpiaci tapasztalatokkal rendelkező vállalkozások esetében az üzleti együttműködések további bővítéséhez, új piacokon való megjelenéséhez járuljon hozzá.

**Program:**

**Június 25. (csütörtök):**

14:30-18:00: Relációs Tájékoztató Fórum (külpiacokkal kapcsolatos tájékoztatók a külgazdasági attasék előadásában)

KGA one-to-one meetingek a cégek képviselői számára

**Június 26. (péntek 9-17 óráig):**

Relációs Tájékoztató Fórum (külpiacokkal kapcsolatos tájékoztatók a külgazdasági attasék előadásában)

KGA one-to-one meetingek a cégek képviselői számára

**Helyszín: Danubius Hotel Flamenco (1113 Budapest, Tas vezér u. 3-7.)**

Az értekezleten való részvétel a cégek képviselői (max. 2 fő cégenként) számára regisztrációhoz kötött.

A kitöltött regisztrációs lapot legkésőbb **2015. május 29-ig** szükséges visszaküldeni a szakdiplomata@mfa.gov.hu e-mail címre.

A Külgazdasági és Külügyminisztérium a regisztrációk beérkezését követően ad a programról további részletes információt az érdeklődők számára.